Sanral wil met nuwe tegnologie jou gesig identifiseer | Maroela Media
In 'n onlangse verklaring brei die Suid-Afrikaanse Nasionale Padagentskap Bpk. (Sanral) uit oor sy gebruik van masjienleer- (ML-)tegnologie, wat moontlik gesigherkenningsagteware insluit. Die agentskap wil deur dié tegnologie padveiligheid verseker, verkeersopeenhoping verminder en infrastruktuurontwikkeling bevorder.
Ruan van Breda, 'n megatroniese ingenieur betrokke by masjienleer, verduidelik dat dié tegnologie gebruik word om voorwerpe binne 'n kameraraam op te spoor en te segmenteer (elke raam van 'n video word as 'n stilbeeld ontleed). Binne die padomgewing kan die kamera dan verskillende soorte voertuie, voetgangers, diere of fietsryers vasvang.
Van Breda verduidelik dat dié tegnologie verder uitgebrei kan word om later ook te kan onderskei tussen stadig bewegende verkeer, 'n padongeluk, optogte in die pad of vreemde voorwerpe soos rotse wat in die pad lê.
AfriForum het Vrydag 'n brief aan Sanral gerig waarin hy Sanral se vermoë om dié projek suksesvol in werking te stel, bevraagteken. Dié burgerregteorganisasie sê boonop sal die moontlike gebruik van gesigherkenning-ML-tegnologie mense se grondwetlike reg op privaatheid skend.
AfriForum het Sanral versoek om gedetailleerde inligting van die inwerkingstelling van ML-tegnologie aan hom te voorsien, asook inligting oor watter stappe gedoen word om te verseker dat lede van die publiek se privaatheid beskerm word. Die organisasie wil ook weet wat Sanral beplan om die moontlike misbruik van dié tegnologie te voorkom.
"AfriForum is nie gekant teen die gebruik van die allernuutste tegnologie om padveiligheid, wetstoepassing of noodreaksie te verbeter nie. Dié vooruitgang kan egter nie ten koste van mense se grondwetlike regte nagejaag word nie," sê Marnus Kamfer, regs-en-risikobestuurder by AfriForum.
Sanral noem in sy verklaring dat China reeds ML-tegnologie suksesvol in werking stel en volgens AfriForum is dit juis 'n groot kommerpunt. "AfriForum is besorg daaroor – veral weens die Chinese regering se swak baanrekord wat menseregte- en privaatheidskending betref.
"Tegnologiese vooruitgang kan nie deur 'n regering nagejaag word om sy waarnemingsvermoë te verhoog en daardeur die privaatheid van sy burgers te skend nie – veral nie op 'n wyse wat onbelemmerde misbruik tot gevolg kan hê nie."
En wie betaal daarvoor ? En hoe lank gaan dit hou voor dit met klippe uitgegooi word of deur vuurwapens as teikens gebruik word
Wie gaan betaal daarvoor en hoe lank voor dit stukkend gegooi word met klippe of gebruik gaan word as teikens vir vuurwapens?
Nou raak masker dra tydens wanneer ek bestuur, 'n noodsaaklikheid…
Hierdie mense kan nie behoorlik die paaie instand hou nie. Nou karring hulle met tegnologie wat hulle nie behoorlik sal kan gebruik nie. Dis soos om 'n donkiekar toe te rus met ligte, flikkers en lugverkoeling, maar jy het nie 'n perd of donkie om die ding te trek nie. SANRAL moet eers die basiese dinge reg doen!
Die kern van die storie is – China het reeds – hulle wil dit nou aan ons verkoop en ek si seker iemand gaan skep